Diari Oficial de la Generalitat Valenciana


Sumari del DOGV 4416, del 13-01-2003 (2002/14868)

Informació pública de la liquidació definitiva de les quotes d'urbanització del polígon I, pla parcial del sector 2, SUPR (Institut).
-------------------------------------------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14511


Organisme emissor
:   Ajuntament d'Alfafar

Tipus de document
:   Anunci

Informació pública de la liquidació definitiva de les quotes d'urbanització del polígon I, pla parcial del sector 2, SUPR (Institut). [2002/Q14493]
  
Mitjançant la present, us trasllade el decret de l'Alcaldia Presidència d'este ajuntament, que transcrit literalment diu:
  
«Decret 1.909/2002: vist el projecte de reparcel·lació forçosa del polígon I, del pla parcial del sector 2, SUPR (Institut) d'Alfafar, aprovat per l'Acord Plenari de 16 de desembre de 1995, amb caràcter definitiu, que es declara ferm en via administrativa i s'efectua la publicació de l'acord en el Butlletí Oficial de la Província de València de 25 de gener de 1996, i es procedix, amb data 2 d'octubre de 1996, a la inscripció al Registre de la Propietat de Torrent número 2 mitjançant acta de protocol·lització del projecte de reparcel·lació, atorgada davant del notari d'Alfafar, Octavio Talón Martínez, en data 27 de maig de 1996 i número de protocol 1.437.
  
El projecte d'urbanització aprovat definitivament per l'Acord del Ple de l'Ajuntament, de data 30 de juliol de 1998, i l'execució d'este es va adjudicar per l'Acord del Ple de l'Ajuntament, de data 28 de gener de 1999, a l'empresa Luis Batalla, SA (Lubasa), per un import de 21.691.873 pessetes, i es va certificar l'execució per 78.833.340 pessetes i es va procedir a la formalització de l'acta de recepció de les obres d'urbanització en data 2 de novembre de 2001.
  
Vist el projecte de liquidació definitiva de l'esmentat polígon I (Institut) d'Alfafar, elaborat pel Departament d'Urbanisme en virtut de l'encàrrec efectuat per l'Alcaldia Presidència, i a la vista de les competències atribuïdes en l'article 45 de la Llei Reguladora de l'Activitat Urbanística, per remissió de l'article 69, tal i com disposa l'article 129 del Reglament de Gestió Urbanística (RGU) i en les lletres j), r) i s) de l'article 21.1 de la Llei Reguladora de Bases de Règim Local, es resol:
  
Únic
  
Iniciar el procediment d'aprovació de la liquidació definitiva de les quotes d'urbanització de polígon I (Institut) referit al terme municipal d'Alfafar, i en conseqüència tal i com establix l'article 129 RGU i l'article 69 de la Llei Reguladora de l'Activitat Urbanística, procedir a efectuar les següents actuacions:
  
a) Sotmetre a informació pública, durant el termini de 20 dies, la liquidació esmentada mitjançant la inserció d'un anunci en el Diari Oficial de la Generalitat Valenciana, tal i com s'establix en l'article 46 de la Llei Reguladora de l'Activitat Urbanística, amb indicació que este es troba dipositat a les dependències municipals, Departament d'Urbanisme, per a la consulta pública; i s'hi poden presentar totes les al·legacions que s'estimen pertinents per les persones interessades. Així mateix, anunciar-ho en un diari d'informació general editat a la Comunitat Valenciana.
  
b) Notificar individualment la present resolució als titulars registrals de les finques resultants de la reparcel·lació esmentada, en els termes idèntics als exposats en la lletra a) de la present resolució, a fi que puguen personar-se per a la consulta de la proposta de liquidació i formular les al·legacions que els convinguen en l'exercici dels seus drets, i adjuntar una fitxa individual, amb referència als titulars següents:
  
Finca resultant Finca registral Titular
  
 1 20478 Emrosa, SL
  
 2 20163 Emrosa, SL
  
 3 20019 Tecinco, SL
  
 3 94156-31613 Sabahur, SL
  
 5 20969 Tecinco, SL
  
 6 20443 Tecinco, SL
  
Ho mana i firma Joan Josep Baixauli Baixauli, alcalde president de l'Ajuntament d'Alfafar, 3 de desembre de 2002».
  
Cosa que us comunique als efectes de la notificació individual als titulars cadastrals, a efectes del que es disposa en l'article 46 de la Llei Reguladora de l'Activitat Urbanística, i per si és del vostre interés efectuar alguna al·legació o personar-se en el procediment amb el fi de substanciar l'audiència de la persona interessada.